Lewis Hamilton

**Lewis Carl Davidson Hamilton** (s. 7. tammikuuta 1985 Stevenage, Yhdistynyt kuningaskunta) on brittiläinen rata-autoilija ja Formula 1 -sarjan seitsenkertainen maailmanmestari. 

Hamilton teki läpimurtonsa Formula 1:ssä jo ensimmäisellä kaudellaan , jolloin hän hävisi maailmanmestaruuden Kimi Räikköselle yhdellä pisteellä. Seuraavalla kaudella Hamilton voitti äärimmäisen tasaisessa maailmanmestaruustaistossa Felipe Massan yhdellä pisteellä ja nousi maailmanmestariksi. Hamilton ajoi McLarenilla kauteen  asti ja siirtyi seuraavalla kaudella Mercedekselle. Hän hallitsi sarjaa vuosia uudessa tallissaan, kunnes kaudella  Max Verstappen riisti vallan häneltä. Hamilton ehti ajaa ennätykselliset 356 kilpailua Mercedes-moottoria käyttävissä talleissa, kunnes hän vuonna 2025 ajaa Ferrarin F1-tallissa.

Ennen F1-sarjaan siirtymistä hän oli voittanut GP2-luokan mestaruuden kaudella 2006.

## Yksityiselämä
Kauden 2007 päätyttyä Hamilton muutti Britanniasta Sveitsiin, koska koki yksityiselämänsä häiriintyvän muuten liikaa. Hamiltonilla on grenadalaista siirtolaistaustaa. Hamiltonin isä on Anthony Hamilton. Hänellä on myös pikkuveli Nicolas Hamilton, joka on myös kilpa-autoilija. Hamiltonin lapsuuden koulukaveri roomalaiskatolisessa koulussa oli huippujalkapalloilija Ashley Young.

Hän seurusteli keväästä 2008 lähtien popyhtye The Pussycat Dollsin keulahahmon Nicole Scherzingerin kanssa. Syksyllä 2011 pari kuitenkin erosi neljän vuoden seurustelusuhteen jälkeen. Parin mukaan suhdetta oli vaikea ylläpitää, sillä Hamilton asui edelleen Sveitsissä ja Scherzinger Los Angelesissa. Lisäksi uraa luovina heidän oli vaikea sovittaa aikataulujaan yhteen. 

Hamilton noudattaa vegaanista ruokavaliota, pelkää hämähäkkejä ja uskoo Jumalaan.

Hamilton on toiminut ääninäyttelijänä Autot 2 ja Autot 3 -animaatioelokuvissa. Time-aikakausilehti valitsi Hamiltonin sadan vaikutusvaltaisimman henkilön listalle vuosina 2016 ja 2020. Hamilton palkittiin kansalaisvaikuttamisesta Laureus-urheilupalkinnolla vuosina 2020 ja 2021, joista vuoden 2020 palkinto myönnettiin nimekkeellä *Vuoden urheilija* ja vuoden 2021 *Vuoden urheiluvaikuttaja*.

Hamilton ilmoitti maaliskuussa 2022, että hän aikoo muuttaa nimensä lakiteitse lisäämällä siihen äitinsä sukunimen Larbalestier, koska hän haluaa kunnioittaa muutoksella äitinsä roolia vanhempien erottua Hamiltonin ollessa kaksivuotias. Hän ryhtyi saman vuoden elokuussa amerikkalaisen jalkapallon NFL:n joukkueen Denver Broncosin osaomistajksi.

### Kunniajäsenyydet ja palkinnot
* Brittiläisen imperiumin ritarikunnan jäsen (MBE, 2008)
* Knight Bachelor (Sir, 2020) 
* Brasilian kunniakansalainen (2022)

## Ura
Hamiltonista tuli jo 12-vuotiaana osa McLarenin nuorten kuljettajien kehitysohjelmaa hänen voitettuaan ennen sitä kaikkiaan seitsemän mestaruutta kartingissa. Hamilton voitti kolme vuotta myöhemmin 2000 kartingin Euroopan mestaruuden. Ajettuaan ensin Britannian Formula Renault -sarjan mestariksi kaudella 2003 hänen ensiesiintymisensä Britannian Formula 3 -sarjassa samana vuonna oli vauhdin osalta lupaavaa, mutta hän joutui sairaalahoitoon ajettuaan kolarin ensimmäisessä kilpailussaan. Vuonna 2005 hän voitti sekä Formula 3 Euroseriesin mestaruuden että Zandvoortissa ajettavan Masters of Formula 3 -kilpailun, jonka voittoon olivat ajaneet ennen Hamiltonia muun muassa David Coulthard, Jos Verstappen ja Takuma Satō, jotka kaikki ovat ajaneet myös F1-luokassa.

Hamiltonin ura oli kariutumaisillaan, kun hän ja hänen isänsä olivat vuonna 2004 sitä mieltä, että Lewisin olisi jo soveliasta vaihtaa GP2-sarjaan. Ron Dennis kieltäytyi, ja Hamiltonin isä päätti vaihtaa rahoittajaa. Frank Williams ja hänen Williams-tallinsa kuitenkin kieltäytyivät moottoritoimittaja BMW:n painostuksesta. Hamilton siirtyi takaisin McLaren-leiriin ja sitä kautta pikkuluokkiin vielä vuodeksi kehittymään.

### GP2-ura
Kaudeksi 2006 Hamilton siirtyi GP2-luokkaan ART Grand Prix -talliin, jossa Nico Rosberg oli ajanut vuotta aiemmin voittoon. Hamilton voitti kaudella kaikkiaan viisi GP2-kilpailua: Saksan Nürburgringin ja Britannian Silverstonen molemmat osakilpailut sekä Monacon ainoan startin. Hän taisteli sarjan voitosta tiukasti brasilialaisen Nelson Piquet Juniorin kanssa. Mestaruus ratkesi Hamiltonin hyväksi kauden toiseksi viimeisessä osakilpailussa, jossa hän siirtyi kahdeksan pisteen johtoon, kun maksimipistemäärä kilpailusta oli seitsemän.

#### Kaudet numeroina

#### GP2-tulokset
(LAU=lauantain kisa, SPR=sunnuntain sprinttikisa)
(**lihavointi** tarkoittaa paalupaikkaa ja *kursivointi* nopeinta kierrosta)

### Formula 1 -ura
Ensimmäisen testinsä McLarenin F1-autolla Hamilton ajoi syyskuussa 2006 ja vakuutti arvostelijat ja epäilijät. Testien jälkeen, muun muassa Autosportin toimittaja Matt Bishop arveli artikkelissaan Hamiltonista tulevan McLarenin toinen kilpailukuljettaja jo kauden päättävään Brasilian GP:hen tuolloin sijaiskuljettajana toimineen Pedro de la Rosan paikalle. Näin ei kuitenkaan käynyt. Hamiltonin sopimus McLarenin kanssa julkistettiin marraskuussa 2006.

#### McLaren (2007–2012)
##### Kausi 2007

Hamilton aloitti Formula 1 -uransa McLaren-tallin kilpakuljettajana maaliskuussa . Hän ajoi ensimmäisessä F1-osakilpailussaan Australian Grand Prix'ssä kolmanneksi ja oli sen johdosta ensimmäinen ensikisassaan palkintosijalle ajanut F1-kuljettaja 11 vuoteen. Hänen tultuaan kauden seuraavissa kilpailuissa Malesiassa ja Bahrainissa toiseksi, hänestä tuli historian ensimmäinen F1-kuljettaja, joka oli ajanut palkintokorokkeelle uransa kolmessa ensimmäisessä osakilpailussa. Kolmen osakilpailun jälkeen hän myös jakoi MM-sarjan ykkössijan tallikaverinsa Fernando Alonson ja Ferrari-tallin Kimi Räikkösen kanssa.

Ensimmäisen voittonsa Hamilton sai Kanadan Grand Prix'ssa 2007, jolloin hän siirtyi MM-sarjan kärkeen. Myös ensimmäinen paalupaikka tuli Kanadassa 2007. Kauden toisessa Pohjois-Amerikassa ajetussa kilpailussa Indianapolisissa Hamilton toisti viikon takaisen Kanadan GP:n tuloksen saamalla paalupaikan ja itse kilpailun voiton.

Ranskan GP:ssa Hamilton jäi lähdössä Kimi Räikkösen taakse neljänneksi eikä kyennyt enää taistelemaan nopeampia Ferrareita vastaan, jotka saivat lopulta kaksoisvoiton Hamiltonin jäädessä kolmanneksi.

Hamilton starttasi paalupaikalta kauden yhdeksänteen osakilpailuun, Britannian Grand Prix'in, jossa hän ajoi kotiyleisön edessä. Kilpailussa hän kuitenkin jäi jälkeen sekä Kimi Räikkösestä että tallikaveri Fernando Alonsosta varikkokäyntien yhteydessä ja selviytyi maaliin kolmantena. Euroopassa Hamilton ajoi uransa huonoimman kisan ja sijoittui yhdeksänneksi. Turkin GP:ssa Hamilton lähti kilpailuun toisesta lähtöruudusta, mutta hänet ohitti heti paremman lähdön radan puhtaammalta puolelta saanut Kimi Räikkönen. Kolmas sija näytti jo varmalta ennen toista varikkopysähdystä, kunnes Hamiltonin auton vasen eturengas hajosi, mutta Lewis onnistui ajamaan varikolle pudoten lopulta viidenneksi. Kilpailun loppupuolella Renault'n Heikki Kovalainen alkoi saavuttaa Hamiltonia, joka kuitenkin onnistui säilyttämään paikkansa ja Kovalainen tuli maalilinjan yli aivan hänen perässään.

Kauden 15. osakilpailu Japanissa Fujin radalla Hamilton sai paalupaikan, ajamalla kisan nopeimman kierrosajan ja voittamalla kilpailun. Tulos oli merkittävä Hamiltonin MM-taistelun kannalta, sillä pahin vastustaja, tallikaveri Fernando Alonso keskeytti märällä radalla omaan ajovirheeseensä ja Kimi Räikkönen jäi kolmanneksi. Hamiltonin etumatka Alonsoon MM-pisteissä kasvoi 12 pisteeseen (Räikköseen 17), kun vain kaksi kisaa kaudesta oli ajamatta.

Japanin jälkeen Kiinan osakilpailussa Hamiltonille sattui harvinainen ajovirhe hänen tullessaan kohti varikkoa. Hän ajautui varikkotieltä ulos ja jäi kiinni hiekkaesteeseen, minkä seurauksena joutui keskeyttämään kilpailun. Osasyynä ulosajoon olivat loppuun kuluneet renkaat, jotka tuottivat hänelle ongelmia jo muutaman kierroksen ajan ennen varikolle tuloa. Räikkönen voitti kilpailun, ja Alonso sijoittui toiseksi. Kauden viimeiseen osakilpailuun, Brasiliaan, lähdettiin siis pistetilanteessa: Hamilton 107 p., Alonso 103 p. ja Räikkönen 100 p.

Brasiliassa Felipe Massa ajoi paalupaikalle aika-ajoissa, Hamilton tuli toiseksi, Räikkönen kolmanneksi ja Alonso neljänneksi. Heti kilpailun lähdössä Räikkönen ja Alonso ohittivat Hamiltonin, joka lisäksi putosi ajovirheen vuoksi kahdeksanneksi ensimmäisellä kierroksella. Hieman myöhemmin auton vaihdelaatikkoon tulleen hetkellisen vian vuoksi Hamilton putosi sijalle 18. Kisan jälkeen Hamilton kertoi painaneensa nappia, jolloin auto meni vapaalle ja hän joutui alustamaan järjestelmän uusiksi. Tallipäällikkö Dennis kuitenkin kiisti virheen. Kilpailun voitti Räikkönen, Massa tuli toiseksi ja Alonso kolmanneksi. Räikkösestä tuli maailmanmestari loppupisteillä Räikkönen 110 p., Hamilton 109 p. ja Alonso 109 p.

##### Kausi 2008
Edellisen kauden menestyksen jälkeen odotukset olivat kovat, kun kausi  alkoi Australiassa. Kovin odotuksin kisaan lähteneet Ferrarit joutuivat pettymään, kun McLarenilla ajanut Hamilton sai paalupaikan ja voitti kilpailun. Kilpailussa selviytyi maaliin asti vain kuusi autoa.

Menestyksekkään Australian kisan jälkeen Hamilton oltiin jo julistamassa maailmanmestariksi, kuten aiemmalla kaudella oli Kimi Räikkösestäkin sanottu. Malesian kilpailu kuitenkin epäonnistui. Hamilton ajoi aika-ajoissa neljänneksi ja saamansa rangaistuksen takia joutui lopulta lähtemään yhdeksännestä ruudusta. Lopputuloksissa hän oli viides. Kimi Räikkönen voitti kilpailun ja nousi neljän pisteen päähän Hamiltonista yhdessä Nick Heidfeldin kanssa.

Bahrainissa lehdistö odotti Hamiltonin ottavan vahingon takaisin, mutta toisin kävi. Hamiltonin kilpailu epäonnistui hänen saatuaan huonon startin. Hamilton lähti kolmannesta ruudusta, mutta koska hän unohti painaa moottorin kisa-asetukset päälle, hän menetti heti lähdössä monta sijoitusta. Kilpailun jälkeen Hamilton oli MM-sarjan kolmantena, tasapisteissä tallikaverinsa Heikki Kovalaisen kanssa.

Seuraavissa kilpailuissa Hamilton aloitti nousun kohti kärkeä. Hän nousi MM-sarjan kärkeen voitettuaan Monacossa. Hän koki uransa toisen keskeytyksen Kanadassa, mutta pysyi MM-sarjan kärjessä. Kauden lopussa näytti jälleen siltä, että Hamilton olisi ajamassa helppoon mestaruuteen, mutta Japanin GP:stä lähtivät jälleen epäilyt liikkeelle. Hamilton lähti paalulta, jonka jälkeen toiselta sijalta lähtenyt Räikkönen kuitenkin nousi hänen edelleen. Hamilton yritti ensimmäisessä mutkassa ohi, ja useita autoja joutui ulos radalta, mukaan lukien Räikkösen ja kolmannelta sijalta lähteneen Kovalaisen.

Kilpailun jälkeen F1-kuljettajien liiton johtajat Mark Webber ja Jarno Trulli ottivat puheeksi Hamiltonin ajamisen. Jo kaudella 2007 oli nähty, että Hamilton ajoi aggressiivisesti. Trullia myös suututti se, miten Hamilton piti häntä kilpailussa kaksi kierrosta takanaan, vaikka oli kierroksella ohitettava. Trulli johti kilpailua. Hamilton ei kuitenkaan saanut tilanteesta rangaistusta, vaikka F1-sääntöjen mukaan kierroksen edellä oleva kuljettaja pitäisi päästää heti ohi. Kilpailussa Hamilton oli 12:s, ja Felipe Massalla ja Robert Kubicalla oli siten mahdollisuudet mestaruuteen, kun kaksi kilpailua oli ajamatta. Kiinan GP:ssä Hamilton saavutti paalupaikan, voitti ylivoimaisesti ja ajoi myös kilpailun nopeimman kierrosajan. Hän kasvatti piste-eron toisena olevaan Massaan seitsemään pisteeseen ennen kauden päätöskilpailua. Brasilian GP:ssä hän varmisti ensimmäisen maailmanmestaruutensa jännittävällä tavalla. Radan viimeisissä mutkissa hieman ennen maalisuoraa Hamilton ja Sebastian Vettel ohittivat neljäntenä ajaneen Timo Glockin ja Hamilton voitti maailmanmestaruuden pisteen erolla kanssakilpailija Felipe Massaan.

##### Kausi 2009

Talvitestien perusteella McLarenin vauhti ei riittänyt kärkiautojen joukkoon, mikä oli nähtävissä myös kauden  ensimmäisissä harjoituksissa ja aika-ajoissa. Hamiltoninkin kausi alkoi huonosti Australiassa, kun hänen vaihdelaatikkonsa hajosi aika-ajoissa ennen toista sessiota ja hänelle jouduttiin vaihtamaan uusi. Hamiltonin sijoitus putosi viisi pykälää, ja hän starttasi lopulta 18. lähtöruudusta. Kilpailussa hän ajoi maaliin neljäntenä ja nousi eri vaiheiden jälkeen kolmanneksi, mutta hylättiin lopulta koko kilpailusta FIA:n todettua hänen antaneen valheellisen lausunnon kisatuomaristolle kilpailun jälkeen. Malesiassa, Kiinassa, ja Bahrainissa Hamilton oli hyvillä pistesijoilla.

Espanjan GP:ssä, Monacon GP:ssä, Turkissa ja Britanniassa, Hamilton ei ollut pisteillä, koska Mclarenin vauhti hiipui vielä enemmän ja sijoitukset olivat huonoja.

Saksan GP:hen Hamilton sai autoonsa uusia aerodynamiikkaosia, joiden arvioitiin parantavan Mclarenin vauhtia jopa 0,8 sekuntia. Hamiltonin tallikaverin Heikki Kovalaisen autoon niitä ei vielä asennettu. Melkeinpä ensimmäistä kertaa Mclaren saattoi odottaa hyviä tuloksia. Saksan GP:n startissa Hamilton otti nopean lähdön, mutta ajoi mutkan leveäksi. Hamilton oli kilpailussa viimeinen joka pääsi maaliin asti. Hän jäi viimeiseksi sen takia, kun hänellä oli autonsa kanssa ongelmia koko kilpailun ajan, kun kisan voittaja Mark Webber osui Hamiltonin takarenkaaseen rikkoen sen. Hamilton ajoi kisan kuitenkin maaliin, mutta jäi sijalle 18.

Unkarissa Hamilton otti neljännen lähtöpaikan ja nousi ykkösmutkassa KERS:in ansiosta jopa toiseksi, mutta Mark Webber pääsi ohi. Hamilton ohitti vuorostaan hänet parin kierroksen päästä ja kun Fernando Alonso keskeytti kärjestä, pystyi Hamilton ajamaan voittoon. Hamilton ajoi voittoon myös Singaporen GP:ssä. Hän ajoi myös neljä muuta palkintosijaa. Kauden päättävässä Abu Dhabin kilpailussa Hamilton ajoi paalupaikalle, mutta joutui keskeyttämään jarruongelmiin.

##### Kausi 2010
Hamilton aloitti kauden  vahvasti ajamalla kolmanneksi avauskilpailussa ja nousi MM-sarjan kärkeen voittamalla Turkin ja Kanadan kilpailut peräkkäin. Hän putosi sarjan kakkoseksi keskeytettyään Unkarin kilpailussa. Belgian kilpailun voitettuaan hän nousi taas MM-pisteiden kärkeen. Maailmanmestaruudesta käytiin koko kauden ajan tiukkaa taistoa ja vielä viimeisessä kilpailussa Abu Dhabissa Hamilton omasi mahdollisuudet mestaruuteen, vaikka hän olikin MM-pisteissä neljäs. Hamilton sijoittui kilpailussa toiseksi, häviten Sebastian Vettelille, joka myös voitti maailmanmestaruuden.

##### Kausi 2011
Hamilton aloitti kauden  palkintosijalla ajamalla toiseksi kauden avauskilpailussa. Kiinan kilpailussa Hamilton ajoi voittoon ohittamalla kilpailua pitkään johtaneen Vettelin loppukierroksilla. Kanadan kilpailussa Hamilton keskeytti kolaroituaan Buttonin kanssa. Hamilton ajoi voittoon myös Saksan kilpailuissa. Korean kilpailussa Hamilton ajoi paalupaikalle katkaisten Red Bullin 16 kilpailun peräkkäisen paaluputken. Itse kilpailussa Hamilton sijoittui toiseksi. Abu Dhabin kilpailussa Hamilton ajoi voittoon Vettelin keskeytettyä rengasrikkoon kilpailun alussa. Kauden päättävässä Brasilian kilpailussa Hamiltonin kisa päättyi vaihdelaatikon hajoamiseen. Hamilton sijoittui lopulta viidenneksi MM-taulukossa. Kauden aikana Hamilton osui yhteen Felipe Massan kanssa kilpailun aikana yhteensä kuusi kertaa.

##### Kausi 2012
Hamilton aloitti kauden  ajamalla paalupaikalle Australian GP:ssä. Hänen viereensä toiseen eturivin paikkaan ajoi tallikaveri Jenson Button. Hamilton sijoittui kilpailussa kolmannelle sijalle. Hän ajoi paalulle myös Malesian kilpailussa mutta sijoittui kolmanneksi. Ensimmäisen kerran hän voitti Kanadan GP:ssä, ja hän voitti myös Unkarin, Italian ja Yhdysvaltain kilpailut. Hän ajoi paalupaikalle myös Singaporen, Abu Dhabin ja Brasilian kilpailuissa mutta keskeytti kaikissa. Hamilton sijoittui lopulta MM-sarjan neljänneksi.

#### Mercedes (2013–2024)

##### Kausi 2013
Ennen kautta  Hamilton vaihtoi tallia McLarenilta Mercedekselle. Kauden avauskilpailussa Australiassa hän sijoittui viidenneksi. Seuraavassa osakilpailussa Malesiassa hän sijoittui kolmanneksi, sijoittuen palkintokorokkeelle ensimmäistä kertaa Mercedeksen ratissa. Kiinan GP:ssä Hamilton saavutti Mercedes-uransa ensimmäisen paalupaikan, mutta putosi kilpailussa kolmanneksi. Britannian GP:ssä Hamilton ajoi kauden toisen paalupaikkansa. Kilpailussa hän johti kilpailua, kunnes hänen autostaan hajosi vasen takarengas. Hän putosi tämän seurauksena koko joukon hännille, mutta teki komean nousun joukon takaa ja oli lopulta kilpailun neljäs.

Saksan GP:ssä Hamilton saavutti aika-ajossa paalupaikan. Kilpailussa hän jäi viidenneksi. Hamilton voitti Unkarin GP:n saavutettuaan ensin paalupaikan aika-ajossa. Hamilton saavutti paalupaikan myös seuraavassa Belgian osakilpailussa. Kilpailussa hän oli kolmas. Hän saavutti 189 pistettä sijoittuen MM-sarjan neljänneksi.

##### Kausi 2014

Kauteen  Mercedes lähti ennakkosuosikkina ja Hamilton ajoikin kauden ensimmäisessä Australian GP:n aika-ajoissa paalupaikalle. Kisa päättyi kuitenkin vain kahden ajetun kierroksen jälkeen moottorivikaan. Seuraavassa neljässä kilpailussa Hamilton ajoi voittoon ja näytti siltä että hän ajaa helppoon mestaruuteen. Monacon GP:n jälkeen Hamilton menetti MM-johtonsa Rosbergille. Kanadan GP:ssä Hamilton joutui keskeyttämään moottorivikaan. Kotikisassaan Britannian GP:ssä Hamilton ajoi voittoon. Saksan aika-ajoissa Hamilton törmäsi ratavalliin auton petettyä. Hamilton joutui lähtemään kilpailuun joukon hänniltä, mutta nousi kolmanneksi havittelemaan Valtteri Bottaksen toista sijaa. Unkarin GP:n aika-ajoissa Hamiltonin auto syttyi tuleen ja hän ei saanut aikaa lainkaan. Kisassa hän onnistui nousemaan kolmanneksi.

Belgian GP:ssä Hamilton nousi lähdössä kärkeen, mutta putosi kilpailun hännille Rosbergin osuttua hänen takarenkaaseensa. Hamilton joutui lopulta keskeyttämään kilpailun. Belgian kisan jälkeen Hamilton aloitti vastaiskun Rosbergia vastaan, ja voitti Italian, Singaporen, Japanin, Venäjän ja Yhdysvaltain GP:t. Hän otti MM-johdon 24 pisteen erolla Nico Rosbergiin. Brasiliassa Hamilton jäi toiseksi Rosbergin ajettua voittoon. Abu Dhabin kilpailussa Hamilton ajoi voittoon voittaen toisen F1-mestaruutensa.

##### Kausi 2015

Hamilton lähti kauteen 2015 hallitsevana kuljettajien maailmanmestarina. Hän aloitti kautensa ajamalla Australian GP:ssä paalulta voittoon. Malesiassa Hamilton ajoi jälleen paalulle. Kilpailussa hän jäi toiseksi, kun Sebastian Vettel otti avausvoittonsa Ferrarin ratissa. Hamilton jatkoi paaluputkeaan Kiinassa ja Bahrainissa, joissa molemmissa hän myös voitti. Espanjassa Hamilton oli ensimmäistä kertaa poissa paalupaikalta tällä kaudella, lähtöruutuna kakkossija. Kilpailussa hän ajoi samalla sijalla maaliin. Monacon kilpailussa Hamilton oli täysin ylitse muiden nopeudessa ja voittokin vaikutti jo varmalta, kunnes turva-auto tuli radalle. Max Verstappen ajoi ensimmäisessä mutkassa kovalla vauhdilla Lotuksen Grosjeanin perään. Talli pyysi Hamiltonin varikolle vaihtamaan renkaat. Varikkokäynti osoittautui myöhemmin vääräksi valinnaksi, koska hänen tallikaveri Nico Rosberg ja Vettel ohittivat hänet sillä välin, kun hän oli varikolla. Maalissa järjestys oli Rosberg-Vettel-Hamilton. Kanadassa Hamilton ajoi paalulta voittoon. Itävallan GP:hen Hamilton lähti paalupaikalta, mutta menetti kytkinongelmien takia startissa kärkipaikan Nico Rosbergille. Hamilton sai viiden sekunnin aikarangaistuksen ylitettyään valkoisen varikkoviivan varikkopysähdykseltä tullessaan. Hamilton ajoi rangaistuksesta huolimatta toiseksi, Rosbergin voitettua kilpailun. Britannian osakilpailussa Hamilton ajoi paalulta kotikilpailunsa voittoon.

Unkarin kilpailuun Hamilton lähti paalupaikalta, mutta menetti ensimmäiseen mutkaan mentäessä sijoituksia, pudoten neljänneksi. Ensimmäisellä kierroksella hän yritti ohitusta Nico Rosbergista, mutta ajautui leveäksi menettäen lisää sijoja. Myöhemmin Hamilton törmäsi yhteen Daniel Ricciardon kanssa ja sai kolarin aiheuttamisesta varikon läpiajorangaistuksen. Hamilton oli maalissa lopulta kuudes. Hamilton palasi voittokantaan seuraavassa kilpailussa Belgiassa. Hamilton voitti myös Italian GP:n. Kilpailun jälkeen Hamilton joutui FIA:n tutkinnanalaiseksi liian alhaisten rengaspaineiden takia. Hamilton sai pitää voittonsa kaikesta huolimatta. Singaporessa Hamilton joutui keskeyttämään ensimmäistä kertaa kauden aikana, mutta jo seuraavassa kilpailussa Japanissa Hamilton palasi voittokantaan. Hamilton varmisti maailmanmestaruutensa jo Yhdysvaltain GP:ssa, vaikka jäljellä oli vielä kolme osakilpailua. Lopuissa kolmessa kilpailussa Hamilton ajoi toiseksi Nico Rosbergin voitettua kilpailut. Hamilton keräsi 381 pistettä koko kauden aikana.

##### Kausi 2016
Hamilton ajoi paalupaikalle Australiassa, kilpailun ensimmäisellä kierroksella hän putosi kuudenneksi, mutta onnistui nousemaan lopulta palkintokorokkeelle, toiseksi. Bahrainissa Hamilton lähti jälleen paalupaikalta kilpailuun. Ensimmäisessä mutkassa Valtteri Bottas törmäsi Hamiltonin auton kylkeen, josta Hamiltonin auto kärsi lieviä vaurioita. Bottas sai kolaroinnista varikon läpiajorangaistuksen. Maalissa Hamilton oli kolmas. Espanjan GP:ssä Hamilton starttasi paalulta mutta joutui heti lähdössä antautumaan Nico Rosbergille. Hamiltonin yrittäessä ohittaa Rosbergia hän sulki oven jolloin Hamilton ajautui nurmikolle pyörähtäen ja osuen Rosbergiin aiheuttaen molempien keskeytyksen.

Monacon GP:ssä Hamilton ajoi kauden avausvoittonsa. Kanadan GP:ssä Hamilton ajoi paalulta voittoon. Euroopan GP:ssä Hamilton rikkoi autoaan aika-ajoissa ja lähti matkaan ruudusta kymmenen ollen maalissa lopulta viides. Itävallassa Hamilton kolaroi viimeisellä kierroksella Nico Rosbergin kanssa, ja nousi kakkospaikalta kilpailun kärkeen voittaen kilpailun. Rosberg sai kolarista aikarangaistuksen ja rangaistuspisteitä. Britannian, Unkarin ja Saksan GP:ssä Hamilton ajoi voittoon nousten MM-kärkeen. Italiassa Hamilton starttasi paalupaikalta, mutta putosi lähdössä kuudenneksi. Hamilton nousi kilpailussa toiseksi. Malesian GP:ssä hän ajoi paalupaikalle ja johti kilpailua ylivoimaisesti, kunnes joutui keskeyttämään kilpailun kärkipaikalta moottorin hajottua. Japanin GP:ssä Hamilton sijoittui kolmanneksi. Tämän jälkeen Hamilton voitti loput neljä kilpailua häviten mestaruuden viidellä pisteellä Nico Rosbergille. Brasilian GP:n voitolla Hamiltonista tuli ensimmäinen kuljettaja, joka on voittanut 24 eri radalla ajetun kilpailun rikkoen Michael Schumacherin ennätyksen. Hamilton teki myös uuden ennätyksen ajamalla kauden aikana 10 voittoa voittamatta mestaruutta.

##### Kausi 2017
Kauden  avauskilpailussa Australiassa Hamilton ajoi paalupaikalle mutta jäi kilpailussa toiseksi Sebastian Vettelin voittaessa kilpailun. Kiinassa Hamilton ajoi uransa kolmannen grand slamin ottaen samalla uransa 54:n voittonsa. Hamilton voitti myös Espanjan GP:n. Monacossa Hamilton lähti kilpailuun vasta ruudusta 13 aika-ajo-ongelmien seurauksena, mutta nousi kilpailussa seitsemänneksi. Kanadassa Hamilton palasi voittokantaan ajaen jälleen grand slamin. Azerbaidžanissa Hamilton lähti paalupaikalta kilpailuun, mutta joutui tekemään ylimääräisen varikkopysähdyksen hänen päänsuojuksen repsottaessa. Tämän myötä Hamilton menetti johtoasemansa ja oli maalissa viides. Belgiassa Hamilton ajoi 68:nnen kerran aika-ajoissa paalupaikalle, sivuten Michael Schumacherin paalupaikkaennätystä. Hamilton otti ennätyksen yksin nimiinsä ajamalla paalulle Italian GP:ssä. Meksikon GP:ssä Hamilton varmisti uransa neljännen maailmanmestaruuden ajamalla kilpailun yhdeksänneksi. Samalla Hamiltonista tuli menestynein brittiläinen F1-kuljettaja. Hamilton teki myös erityistä historiaa olemalla ensimmäinen kuljettaja, joka on ohitettu kierroksella mestaruuden varmistaneessa kilpailussaan sitten James Huntin ja vuoden 1976 Japanin GP:n. Hamilton ajoi maaliin kaikissa 20 kilpailussa kauden aikana sivuten Kimi Räikkösen ja Nico Rosbergin ennätystä kauden aikana maaliin ajetuista kilpailuista. Hamilton ajoi myös pisteille kaikissa kauden kilpailussa. Edellinen kuljettaja, joka pystyi tähän oli Michael Schumacher kaudella 2002.

##### Kausi 2018
Hamilton ajoi paalupaikalle kauden  avauskilpailussa Australiassa, kilpailussa Hamilton sijoittui toiseksi Vettelin ohitettua hänet varikkokäyntinsä jälkeen. Bahrainissa Hamilton lähti vasta yhdeksännestä lähtöruudusta vaihdelaatikon vaihtamisesta seuranneen rangaistuksen takia, kilpailussa Hamilton onnistui nousemaan kolmanneksi. Kiinan GP:ssä Hamilton rikkoi Kimi Räikkösen peräkkäisten pistesijojen ennätyksen ajamalla 28 kerran peräkkäin pisteille. Azerbaidžanin GP:ssä Hamilton nousi voittoon kaksi kierrosta ennen loppua Bottaksen rengasrikon myötä. Espanjan GP:ssä Hamilton ajoi paalulta voittoon. Kanadan GP:ssä hän ajoi viidenneksi. Ranskan GP:ssä Hamilton ajoi paalulta voittoon rikkoen samalla Michael Schumacherin ennätyksen voittaen kilpailun 23 eri maassa ja 26 eri radalla. Itävallan GP:ssä Hamilton joutui keskeyttämään 10 kierrosta ennen maalia tekniseen vikaan. Samalla Hamiltonin ennätyksellinen 33 kilpailun pisteputki katkesi. Hamilton allekirjoitti kahden vuoden sopimuksen Mercedeksen kanssa heinäkuussa. Britannian GP:ssä Hamilton pyörähti osuttuaan lähdössä yhteen Kimi Räikkösen kanssa ja putosi kilpailun hännille, mutta onnistui lopulta nousemaan kilpailun toiseksi. Saksan GP:ssä Hamilton nousi 14 lähtöruudusta voittoon ja MM-johtoon Vettelin ajettua ulos kilpailussa. Tämän jälkeen Hamilton voitti viisi kilpailua kuudesta (Belgian GP:ssä hän oli toinen) vankistaen entisestään MM-johtoaan. Yhdysvaltain GP:ssä Hamilton oli kolmas.

Hamilton varmisti viidennen maailmanmestaruutensa sijoittumalla kauden kolmanneksi viimeisessä osakilpailussa Meksikossa neljänneksi. Hamiltonista tuli samalla kolmas kuljettaja Schumacherin ja Fangion lisäksi, jotka ovat voittaneet viisi mestaruutta. Brasilian GP:ssä Hamilton ajoi voittoon. Kyseessä oli myös ensimmäinen kerta kun Hamilton voitti kilpailun mestaruuden varmistamisensa jälkeen. Hamilton voitti myös kauden päättänen Abu Dhabin GP:n. Hamilton keräsi kauden aikana 408 pistettä rikkoen aiemmin Vettelin nimissä olleen ennätyksen kauden aikana ajetuista pisteistä.

##### Kausi 2019
Hamilton aloitti kauden  ajamalla paalulle Australian GP:ssä. Samalla Hamilton sivusi Michael Schumacherin ja Ayrton Sennan ennätystä ajamalla kahdeksannen paalupaikan samasta kilpailusta. Kilpailussa Hamiltonin auton pohjalevy vaurioitui, mutta hän ajoi toiseksi tallikaveri Bottaksen ajettua ylivoimaiseen voittoon. Bahrainin GP:ssä Hamilton ajoi voittoon, kun kilpailua johtaneen Charles Leclercin autoon tuli tekninen vika loppukierroksilla. Tämän jälkeen Hamilton voitti seuraavasta kuudesta kilpailusta viisi Bottaksen voittaessa Azerbaidžanin kilpailun. Itävallan GP:ssä Hamiltonin sijoitus oli viides. Sateisessa Saksan GP:ssä Hamilton lähti paalupaikalta ja oli kilpailussa lukuisten ulosajojen ja ongelmien jälkeen vasta 11:s, mutta hänet nostettiin jälkeenpäin yhdeksänneksi Alfa Romeon kuljettajien Räikkösen ja Giovinazzin saatua rangaistukset laittomasta kytkinjärjestelmästä. Hamilton varmisti uransa kuudennen mestaruutensa Yhdysvaltain GP:ssä ajamalla toiseksi. Brasilian GP:ssä Hamilton ajoi kolmanneksi, mutta hänet pudotettiin myöhemmin seitsemänneksi, koska hän sai rangaistuksen kolaristaan kilpailun loppukierroksilla Alexander Albonin kanssa. Kauden päättäneessä Abu Dhabin GP:ssä Hamilton ajoi kuudennen grand slaminsä ja ohitti Kimi Räikkösen uralla ajettujen nopeimpien kierrosten määrässä nousten listan toiseksi. Hamilton ajoi kauden aikana 413 pistettä parantaen omaa ennätystään kauden aikana ajetuista pisteistä. Hamilton ajoi myös pisteille kaikissa 21 kilpailussa sivuten omaa ennätystään kauden aikana pisteille ajetuista kilpailuista ja 33 peräkkäisen pistesijan putkeaan.

##### Kausi 2020
Hamilton aloitti kauden  ajamalla neljänneksi kauden avauskilpailussa, joka koronaviruspandemian takia ajettiin poikkeuksellisesti Itävallassa. Seuraavassa Itävallassa ajetussa Steiermarkin GP:ssä Hamilton ajoi voittoon. Espanjan GP:ssä Hamilton ohitti Michael Schumacherin uralla ajettujen palkintosijojen määrässä. Britannian GP:ssä Hamiltonin rengas puhkesi kilpailun viimeisellä kierroksella, mutta hän onnistui ajamaan voittoon kolmella pyörällä niukasti ennen Max Verstappenia. Samalla Hamilton ohitti Ayrton Sennan voittoennätyksen alusta loppuun ajettujen kilpailujen määrässä ja Hamiltonista tuli eniten kotikilpailuja voittanut kuljettaja seitsemännellä Britannian GP:n voitollaan. Mugellon radalla ajetussa Toscanan GP:ssä Hamilton ohitti Michael Schumacherin ennätyksen pisteille ajettujen kilpailujen määrässä. Portugalin GP:ssä Hamilton ohitti Michael Schumacherin uralla ajettujen GP-voittojen lukumäärässä. Hamilton varmisti uransa seitsemännen mestaruuden ajamalla voittoon Turkin GP:ssä sivuten Michael Schumacherin ennätystä mestaruuksien lukumäärässä.

Hamiltonilla todettiin 30. marraskuuta 2020 koronavirustartunta, joka jätti hänet sivuun Sakhirin Grand Prixistä. Tämän seurauksena Hamiltonin 48 peräkkäisen pistesijan ja maaliinajettujen kilpailujen putki ja 265 peräkkäisen uran alusta ajettujen GP-starttien ja 998 peräkkäisen nykyjärjestelmällä ajettujen pisteiden putki katkesi. Hamilton palasi kauden päättävään Abu Dhabin GP:hen, jossa hän ajoi kolmanneksi. Kauden jälkeen Hamilton lyötiin ritariksi ja hän sai Sir -arvonimen saavutuksistaan Formula 1 -sarjassa ja kansalaistoiminnastaan ihmisten moninaisuuden puolestapuhujana.

##### Kausi 2021
Helmikuussa  Hamilton teki Mercedeksen kanssa yksivuotisen jatkosopimuksen kaudesta 2021. Kauden avauskilpailussa Bahrainissa Hamilton ajoi voittoon niukasti ennen Max Verstappenia. Hamilton myös ohitti Michael Schumacherin uralla ajettujen johtokierrosten lukumäärässä. Emilia-Romagnan GP:ssä Hamilton lähti kilpailuun paalulta ja kilpailun aikana hän ajoi ulos sateisissa olosuhteissa joutuen peruuttamaan takaisin radalle pudoten yhdeksännelle sijalle ennen uusintalähtöä onnistuen myöhemmin nousemaan kilpailun toiseksi. Portugalin GP:ssä Hamilton hävisi paalupaikan tallikaverilleen Bottakselle vain 7 tuhannesosasekunnilla. Kilpailussa Hamilton onnistui nousemaan voittoon. Espanjan GP:ssä Hamilton ajoi uransa sadannen paalupaikan. Kilpailussa Hamilton ajoi viidenteen peräkkäiseen voittoonsa Barcelonan radalla ollen toinen kuljettaja Ayrton Sennan jälkeen, joka on voittanut saman kilpailun viidesti peräkkäin. Monacon GP:ssä Hamilton jäi seitsemänneksi menettäen MM-kärkisijoituksensa Max Verstappenille. Azerbaidžanin GP:ssä Hamilton jäi ensimmäistä kertaa ilman pistesijaa maaliinajetussa kilpailussa sitten Espanjan GP:n 2013 hänen tehtyä virheen kilpailun uusintastartissa ajettuaan avausmutkan pitkäksi, mikä pudotti hänet 15:nneksi. Heinäkuussa 2021 Hamilton teki Mercedeksen kanssa jatkosopimuksen kausista 2022 ja 2023. Britannian GP:ssä Hamilton lähti paalupaikalta lauantaina ajettuun sprinttiin, jossa Max Verstappen ohitti hänet. Sunnuntaina ajettuun varsinaiseen kilpailuun Hamilton lähti toisesta ruudusta kolaroiden avauskierroksella Max Verstappenin kanssa. Hän sai tilanteesta 10 sekunnin aikarangaistuksen. Hamilton onnistui nousemaan kilpailun voittoon ohittaen kilpailua johtaneen Charles Leclercin vain kaksi kierrosta ennen maalia. Hamilton otti samalla ennätyksellisen kahdeksannen voiton omasta kotikilpailustaan. Unkarin GP:ssä Hamilton lähti paalupaikalta onnistuen välttämään Valtteri Bottaksen aiheuttaman lähtökolarin, mutta hän putosi kilpailun viimeiseksi tallin tekemän virheen takia hänen oltua ainoa kuljettaja, joka ei tullut vaihtamaan kuivan kelin renkaita ennen uusintalähtöä. Hamilton onnistui kuitenkin nousemaan lopulta kilpailun kolmanneksi siirtyen jälleen MM-sarjan johtoon Verstappenin jäätyä kymmenenneksi. Myöhemmin Hamilton nostettiin toiseksi Sebastian Vettelin hylkäyksen seurauksena. Hamilton ajoi kymmenennen palkintosijansa Unkarin GP:stä rikkoen Kimi Räikkösen nimissä olleen ennätyksen, sekä ohitti Michael Schumacherin uralla ajettujen kakkossijojen lukumäärässä. Belgian tynkäkilpailussa Hamilton sijoittui kolmanneksi ja toiseksi Hollannin GP:ssä pudoten MM-sarjan toiselle sijalle Verstappenin voitettua molemmat kilpailut. Italian GP:ssä Hamilton joutui keskeyttämään Verstappenin ajettua häntä päin yrittäessään ohittaa hänet, mikä johti molempien keskeytykseen. Keskeytys oli Hamiltonille ensimmäinen sitten Itävallan GP:n 2018. Venäjän GP:ssä Hamilton ajoi uransa sadannen osakilpailuvoiton onnistuen ohittamaan kilpailua johtaneen Lando Norrisin lopun sateen ansiosta nousten jälleen MM-sarjan johtoon pisteissä. Turkin GP:ssä Hamilton ajoi aika-ajojen nopeimman ajan, mutta hän joutui lähtemään kilpailuun 11 lähtöruudusta moottorinvaihdosta seuranneen rangaistuksen takia, jolloin paalupaikka kirjattiin toiseksi ajaneelle Valtteri Bottakselle. Kilpailussa Hamilton sijoittui viidenneksi menettäen jälleen MM-kärkipaikkansa Max Verstappenille. Yhdysvaltain ja Meksikon kilpailussa Hamilton ajoi toiseksi Verstappenin voittaessa molemmat kilpailut. Brasiliassa ajetussa São Paulon GP:ssä Hamilton ajoi paalulle lauantain sprinttikilpailuun, mutta joutui starttaamaan viimeisestä lähtöruudusta takasiiven liiallisesta taipumisesta aiheutuneen hylkäyksen takia. Hamilton onnistui raivokkaalla ajolla nousemaan viidenneksi sprinttikilpailussa ja ajoi myöhemmin varsinaisen sunnuntaina ajetun kilpailun voittoon. Qatarin ja Saudi-Arabian kilpailuissa Hamilton ajoi paalulta voittoon nousten tasapisteisiin Verstappenin kanssa ennen päätöskilpailua. Kauden päättäneessä Abu Dhabin GP:ssä Hamilton onnistui ohittamaan paalulta startanneen Verstappenin lähdössä ja oli ajamassa mestaruuteen, kunnes viisi kierrosta ennen loppua radalle tullut turva-auto antoi Verstappenille mahdollisuuden renkaanvaihtoon Hamiltonin jäädessä radalle, minkä seurauksena Verstappen onnistui ohittamaan Hamiltonin kilpailun viimeisellä kierroksella paremmilla renkailla ja voittamaan kilpailun ja vieden mestaruuden Hamiltonin nenän edestä. Hamilton sijoittui kilpailun toiseksi ja MM-sarjan toiseksi keräten kauden aikana 387,5 pistettä. 

##### Kausi 2022
Hamilton aloitti kauden  ajamalla kolmanneksi kauden avauskilpailussa Bahrainissa. Hamilton rikkoi tällä Michael Schumacherin ennätyksen ajamalla 16 peräkkäisen kauden, jolla on saavuttanut vähintään yhden palkintosijan. Tämän jälkeen Mercedes ei pystynyt haastamaan nopeudessa Ferrarin ja Red Bullin autoja ja Hamilton saavutti seuraavan palkintosijansa vasta Kanadan GP:ssä, jossa hän oli kolmas. Ranskan ja Unkarin GP:ssä Hamilton ajoi toiseksi. Belgian GP:ssä Hamilton joutui keskeyttämään kolarin seurauksena. Singaporen GP:ssä Hamilton oli lähellä ajaa paalupaikalle vaihtelevissa olosuhteissa, mutta hävisi lopulta vain 0,08 sekuntia jääden kolmosruutuun. Yhdysvaltain, Meksikon ja São Paulon GP:ssä Hamilton ajoi toiseksi. Kauden päättäneessä Abu Dhabin GP:ssä Hamilton keskeytti vain kolme kierrosta ennen loppua hydrauliikkavikaan. Kausi oli Hamiltonin ensimmäinen voitoton ja paaluton, mikä katkaisi hänen ennätyksellisen 15 kauden voitto- ja paalupaikkaputkensa. Kausi oli myös tilastollisesti Hamiltonin uran huonoin hänen sijoituttua MM-sarjan kuudenneksi saavuttaen 240 pistettä.

##### Kausi 2023
Kaudella  Hamilton ajoi kauden ensimmäisen palkintosijansa Australian GP:ssä, jossa hän sijoittui toiseksi. Hamilton ajoi toiseksi myös Espanjan ja Meksikon kilpailuissa. Kanadan, Britannian ja Singaporen kilpailuissa Hamilton oli kolmas. Unkarin GP:ssä Hamilton ajoi paalupaikalle. Paalupaikka oli hänelle yhdeksäs samasta kilpailusta ja ensimmäinen sitten Saudi-Arabian GP:n 2021. Kilpailussa Hamilton sijoittui neljänneksi. Yhdysvaltain GP:ssä Hamilton ajoi toiseksi, mutta hänen sijoituksensa hylättiin auton pohjalevyn liiallisen kuluman takia. Hamilton saavutti kauden aikana 234 pistettä sijoittuen sarjan kolmanneksi. Elokuussa 2023 Hamilton teki Mercedeksen kanssa kaksivuotisen jatkosopimuksen kausista 2024 ja 2025.

##### Kausi 2024
Mercedes ja Ferrari-tallit ilmoittivat ennen kauden  alkua että Hamilton ajaa Mercedeksellä vain kauden 2024 ja siirtyy kaudelle 2025 Ferrarille. Britannian GP:ssä Hamilton ajoi voittoon tehden samalla uuden ennätyksen voittaen kotikilpailunsa ennätyksellisen yhdeksännen kerran. Voitto oli myös Hamiltonin ensimmäinen sitten vuoden 2021 Saudi-Arabian GP:n. Belgian GP:ssä Hamilton ajoi toiseksi, mutta hänet nostettiin myöhemmin voittajaksi George Russellin hylkäyksen myötä. Hamilton saavutti kauden aikana 223 pistettä sijoittuen sarjan seitsemänneksi.

##### Kausi 2025
Lewis Hamiltonin ensimmäinen kausi Ferrarin kuljettajana alkoi vaikeasti hänen sijoituttua kymmenenneksi kauden avauskilpailussa Australiassa. Seuraavassa Kiinan GP:ssä Hamilton ajoi sprinttikilpailussa paalulta voittoon ja varsinaisessa kilpailussa hän ajoi kuudenneksi, mutta hänet hylättiin pohjalevyn liiallisen kulumisen takia. Hamilton ei saavuttanut kauden aikana yhtään palkintosijaa parhaina tuloksinaan neljäs sija Emilia-Romagnan, Itävallan, Britannian ja Yhdysvaltain GP:stä. Singaporen GP:ssä Hamilton ajoi kilpailun nopeimman kierroksen, jolla hän ohitti Michael Schumacherin 15 peräkkäisen kauden, joilta on ajettu nopein kierros ennätyksen. Hamilton keräsi kauden aikana 156 pistettä sijoittuen sarjan kuudenneksi. 

## Formula 1 -tulokset
### Kaudet numeroina

### Tulokset kilpailuittain

 Abu Dhabin GP:ssä 2014 jaettiin tuplapisteet.

### Ennätykset
* Eniten maailmanmestaruuksia: 7 (Jakaa Michael Schumacherin kanssa)
* Eniten perättäisiä palkintosijoja uran ensimmäisestä kilpailusta alkaen: 9
* Eniten perättäisiä kausia, joilta vähintään yksi voitto: 15 (Jakaa Michael Schumacherin kanssa)
* Eniten kausia, joilta vähintään yksi voitto: 16
* Eniten voittoja: 105
* Eniten toisia sijoja: 57
* Eniten palkintosijoja: 203
* Ainoa kuljettaja, joka saavuttanut 200 palkintosijaa
* Eniten perättäisiä kausia, joilta vähintään yksi palkintosija: 18
* Eniten kausia, joilta vähintään yksi palkintosija: 19
* Eniten paalupaikkoja: 104
* Eniten kausia, joilta vähintään yksi paalupaikka: 16
* Eniten perättäisiä kausia, joilta vähintään yksi paalupaikka: 15 (Jakaa Michael Schumacherin kanssa)
* Eniten paalupaikkoja tulokaskaudella: 6
* Eniten paalupaikkoja samasta kilpailusta ja radalta: 9
* Eniten paalupaikkoja eri GP-radoilla: 32
* Eniten paalupaikkoja eri GP-kilpailuista: 30
* Eniten voittoja tulokaskaudella: 4 (Jakaa Jacques Villeneuven kanssa)
* Eniten voittoja samasta kilpailusta ja radalta: 9
* Eniten voittoja kotikilpailuista: 9
* Eniten perättäisiä voittoja samalta radalta: 5 (Jakaa Ayrton Sennan kanssa)
* Eniten voittoja eri GP-radoilla: 31
* Eniten voittoja eri GP-kilpailuista: 31
* Eniten voittoja kaudella ilman maailmanmestaruutta: 10
* Eniten voittoja samassa tallissa: 84
* Eniten voittoja yhden kalenterikuukauden aikana: 4 (Heinäkuu 2016) (Jakaa Max Verstappenin kanssa)
* Eniten paalulta voittoon ajettuja kilpailuja: 61
* Eniten alusta loppuun johdettuja kilpailuja: 22
* Eniten kilpailuja MM-sarjan johtajana: 126
* Eniten kilpailuja, joissa vähintään yksi johtokierros: 190
* Eniten johdettuja kisakilometrejä: 27&nbsp;482&nbsp;km (jatkuu edelleen)
* Eniten johtokierroksia uran aikana: 5&nbsp;396 (jatkuu edelleen)
* Eniten perättäisiä kilpailuja, joissa vähintään yksi johtokierros: 18
* Eniten pisteitä: 5&nbsp;059,5
* Eniten pisteitä tulokaskaudella: 109
* Eniten pisteille ajettuja kilpailuja: 331
* Eniten perättäisiä pistesijoja: 48
* Eniten perättäisiä maaliin ajettuja kilpailuja: 48
* Eniten perättäisiä pistesijoja kilpailuista joihin on osallistunut: 54
* Eniten perättäisiä maaliin ajettuja kilpailuja joihin on osallistunut: 62
* Eniten startteja eturivistä uran aikana: 176
* Eniten perättäisiä GP-startteja uran alusta lähtien: 265
* Eniten Grand Slameja kauden aikana: 3 (Jakaa Alberto Ascarin, Jim Clarkin ja Nigel Mansellin kanssa)
* Eniten kilpailuja yhdellä moottorivalmistajalla: 356
* Eniten kausia, joilta vähintään yksi nopein kierros: 16

### Saavutukset

**Voitot**

**Paalupaikat**

**Nopeimmat kierrokset**

### Merkkipaalut

## Kilpailuinsinöörit

## Henkilökohtaiset kuntovalmentajat

## Lähteet
* http://www.formula1.com/teams_and_drivers/drivers/828/

### Viitteet

## Aiheesta muualla

*Virallinen sivusto 
*Lewis Hamilton Twitterissä
*Lewis Hamilton: tilastot